Leddbladfamilien

Leddbladfamilien (Zygophyllaceae) er en familie av planter som i APG III-systemet regnes til ordenen Zygophyllales.
De er ett- eller flerårige urter, busker og trær. Leddknutene er ofte oppsvulmet. Bladene er som regel motsatte og likefinnete. De parvise akselbladene er ofte omdannet til torner. Blomstene er som regel femtallige med 5–15 pollenbærere som sitter i kranser med 5 i hver. Frukten er som regel en kapsel. 
Leddbladfamilien er utbredt i tropiske til varmt tempererte strøk over hele verden og mangler kun i nordlige deler av Eurasia og Nord-Amerika. De vokser helst i ørken og på andre tørre steder. C4-fotosyntese er kjent i slektene Kallstroemia og Zygophyllum.
Fruktene til Balanites aegyptiaca brukes omtrent som dadler. Trærne i slekta Guaiacum har en tung, harpiksrik kjerneved, som kalles pokkenholt. Guajakolje fremstilles fra veden til Bulnesia sarmientoi. Andre kjente arter er kreosotbusk (Larrea tridentata), tiggernøtt (Tribulus terrestris), Fagonia cretica og Zygophyllum fabago.


== Tidligere systematikk ==
Slekta Krameria ble i Cronquist-systemet regnet til en egen familie Krameriaceae, som ble antatt å være beslektet med blåfjærfamilien. Fylogenetiske studier tyder på at Krameria er søstergruppen til Zygophyllaceae, og i APG II-systemet kunne Krameria valgfritt inkluderes i Zygophyllaceae. Krameria har lite til felles med Zygophyllaceae, og i APG III er den igjen regnet til en egen familie.
De tre slektene Nitraria, Peganum og Tetradiclis ble av Cronquist regnet til Zygophyllaceae, mens Takhtajan plasserte dem i egne familier i Zygophyllales. Molekylærgenetiske undersøkelser viser at de ikke er nært beslektet med Zygophyllaceae, og de tilhører nå familien Nitrariaceae i Sapindales.
Slekta Balanites er spesiell og ble i Takhtajan-systemet regnet til en egen familie, Balanitaceae. Fylogenetiske studier viser derimot at slekta tilhører underfamilien Tribuloideae i leddbladfamilien.


== Delgrupper ==

Følgende inndeling følger Sheahan & Chase (2000).

underfamilie Morkillioideae
Morkillia
Sericodes
Viscainoa
underfamilie Tribuloideae
Balanites
Kallstroemia
Kelleronia
Neoluederitzia
Sisyndite
Tribulopis
Tribulus
underfamilie Seetzenioideae
Seetzenia
underfamilie Larreoideae
Bulnesia
Guaiacum
Larrea
Metharme
Pintoa
Porlieria
underfamilie Zygophylloideae
Augea
Fagonia
Melocarpum
Roepera
Tetraena
Zygophyllum


== Litteratur ==
«Zygophyllaceae». APWEbsite. Besøkt 27. februar 2016. 
«Zygophyllaceae». Flora of Pakistan. Besøkt 27. februar 2016. 
L. Watson og M.J. Dallwitz (1992–). «Zygophyllaceae». The families of flowering plants. Arkivert fra originalen 13. desember 2010. Besøkt 27. februar 2016.  
M.C. Sheahan og M.W. Chase (1996). «A phylogenetic analysis of Zygophyllaceae R. Br. based on morphological, anatomical and rbcL sequence data». Botanical Journal of the Linnean Society. 122 (4): 279-300. ISSN 1095-8339. doi:10.1006/bojl.1996.0063. 
M.C. Sheahan og M.W. Chase (2000). «Phylogenetic relationships within Zygophyllaceae based on DNA sequences of three plastid regions, with special emphasis on Zygophylloideae». Systematic Botany. 25 (2): 371–384. ISSN 1548-2324. JSTOR 2666648. doi:10.2307/2666648. 
The Angiosperm Phylogeny Group (2009). «An update of the Angiosperm Phylogeny Group classification for the orders and families of flowering plants: APG III». Botanical Journal of the Linnean Society. 161 (2): 105-121. ISSN 1095-8339. doi:10.1111/j.1095-8339.2009.00996.x. 
The Angiosperm Phylogeny Group (2003). «An update of the Angiosperm Phylogeny Group classification for the orders and families of flowering plants: APG II». Botanical Journal of the Linnean Society. 141 (4): 399-436. ISSN 1095-8339. doi:10.1046/j.1095-8339.2003.t01-1-00158.x. 


== Eksterne lenker ==
(en) Leddbladfamilien i Encyclopedia of Life 
(en) Leddbladfamilien i Global Biodiversity Information Facility 
(no) Leddbladfamilien hos Artsdatabanken 
(sv) Leddbladfamilien hos Dyntaxa 
(en) Leddbladfamilien hos Fossilworks 
(en) Leddbladfamilien hos ITIS 
(en) Leddbladfamilien hos NCBI 
(en) Leddbladfamilien hos The International Plant Names Index 
(en) Leddbladfamilien hos Tropicos 
(en) Kategori:Zygophyllaceae – bilder, video eller lyd på Wikimedia Commons 
Zygophyllaceae – detaljert informasjon på Wikispecies 
Family Zygophyllaceae Arkivert 26. desember 2008 hos Wayback Machine., fra: Flowers in Israel.